
RAPORT DE SPECIALITATE

la proiectul de hotărâre privind modificarea Anexei nr. 2 la Hotărârea Consiliului Local Cornetu nr. 43/26.05.2022 privind aprobarea declanșării procedurii de expropriere a imobilelor proprietate privată care constituie coridorul de expropriere a lucrării de utilitate publică de interes local ,,Colector evacuare exces ape pluviale în zona strada Răsăritului, Școlii și Aeroportului, comuna Cornetu, județul Ilfov”, cu modificările și completările ulterioare
    Prin Hotărârea Consiliului Local al comunei Cornetu, județul Ilfov nr. 43/26.05.2022 a fost aprobată declanșarea procedurii de expropriere a imobilelor, proprietate privată, care constituie coridorul de expropriere al lucrării de utilitate publică de interes local ″Colector evacuare exces ape pluviale în zona strada Răsăritului, Școlii și Aeroportului, comuna Cornetu, județul Ilfov’’, conform Anexei nr. 1, cuprinzând Planul topografic aferent coridorului de expropriere avizat de OCPI Ilfov prin procesul verbal nr. 1305/2022 si Anexei nr. 2, cuprinzând lista imobilelor proprietate privată supuse exproprierii. 
Cu privire la sumele reprezentând contravaloarea imobilelor expropriate, numiții Mihaela NIȚU, Raluca DONICA și Ion DONICA le-au contestat în instanță, iar la data de 28.11.2025 a fost comunicată de către Curtea de Apel București Hotărârea civilă nr. 839 din 14.11.2025, prin care a fost respins apelul formulat de către Comuna Cornetu, județul Ilfov împotriva Sentinței civile nr. 625 din 13.03.2025, pronunțate de Tribunalul Ilfov, Secția civilă, în Dosarul nr. 3089/93/2022. Drept urmare, 

a) pentru dna Mihaela NIȚU – instanța a stabilit un total de 32.617 lei. Din aceasta, este disponibilă doar suma de 12.177,53 lei, care poate fi plătită imediat ce Comisia de verificare a dreptului de proprietate sau a altor drepturi reale și acordarea despăgubirilor aferente imobilelor, proprietate privată, care constituie coridorul de expropriere al lucrării de utilitate publică de interes local „Colector evacuare exces ape pluviale în zona str. Răsăritului, Școlii și Aeroportului, comuna Cornetu, județul Ilfov" se va întruni și va emite Hotărârea de stabilire a despăgubirilor. Pentru diferența de 20.439,47 lei este necesară aprobarea Consiliului Local al comunei Cornetu, județul Ilfov.
b) pentru dna Raluca DONICA și dl. Ion DONICA – instanța a stabilit un total de 36.291 lei. Din aceasta, este disponibilă doar suma de 5.207,96 lei, care poate fi plătită imediat ce Comisia de verificare a dreptului de proprietate sau a altor drepturi reale și acordarea despăgubirilor aferente imobilelor, proprietate privată, care constituie coridorul de expropriere al lucrării de utilitate publică de interes local „Colector evacuare exces ape pluviale în zona str. Răsăritului, Școlii și Aeroportului, comuna Cornetu, județul Ilfov" se va întruni și va emite Hotărârea de stabilire a despăgubirilor. Pentru diferența de 31.083,04 lei este necesară aprobarea Consiliului Local al comunei Cornetu, județul Ilfov.
Prin Hotărârea Consiliului Local Cornetu, județul Ilfov nr. 43/26.05.2022, a fost aprobată alocarea de la bugetul local al comunei Cornetu, județul Ilfov a sumelor individuale, aferente despăgubirilor pentru obiectivul de investiții „Colector evacuare exces ape pluviale în zona str. Răsăritului, Școlii și Aeroportului, comuna Cornetu, județul Ilfov", în cuantum total de 1.108.689,20 lei și virarea într-un cont de trezorerie deschis pe numele Comunei Cornetu, județul Ilfov în calitate de expropriator, la dispoziția proprietarilor/deținătorilor imobilelor proprietate privată care constituie coridorul de expropriere al lucrării de utilitate publică de interes local menționate, în vederea efectuării plății despăgubirilor în cadrul procedurilor de expropriere, în condițiile legii.

Pentru a majora această sumă cu sumele rezultate din cuprinsul Sentinței civile nr. 625 din 13.03.2025, pronunțate de Tribunalul Ilfov, Secția civilă, în Dosarul nr. 3089/93/2022, respectiv 20.439,47 lei + 31.083,04 lei – total 51.522,51 lei, este necesară aprobarea Consiliului Local Cornetu, județul Ilfov. 
De asemenea, se impune și modificarea Anexei la Hotărârea Consiliului Local Cornetu, județul Ilfov nr. 43/26.05.2022, în sensul trecerii în dreptul persoanelor expropriate Mihaela NIȚU, Raluca DONICA și Ion DONICA a sumelor ce rezultă din cuprinsul Sentinței civile nr. 625 din 13.03.2025, pronunțate de Tribunalul Ilfov, Secția civilă, în Dosarul nr. 3089/93/2022.
În speță sunt incidente prevederile art. 19 alin. (11) teza a doua din Legea nr. 255/2010 privind exproprierea pentru cauză de utilitate publică, necesara realizării obiectivelor de interes național, județean și local, cu modificările și completarile ulterioare, respectiv: „La cerere, despăgubirea va fi eliberată inclusiv titularilor drepturilor reale care nu sunt de acord cu cuantumul stabilit, proporţional cu cota-parte deţinută, dacă s-a făcut dovada drepturilor reale asupra imobilului expropriat. Ulterior, în situaţia stabilirii unui cuantum superior prin hotărâre judecătorească definitivă, expropriatorul va elibera foştilor titulari ai drepturilor reale, la cerere, suma reprezentând diferenţa dintre despăgubirea stabilită de instanţa judecătorească şi despăgubirea stabilită de expropriator, proporţional cu cota-parte pe care au deţinut-o”.

De asemenea, sunt incidente și dispozițiile art. 58 alin. (1) și 59 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, care prevede:

„Articolul 58 - (1) După intrarea în vigoare a unui act normativ, pe durata existenţei acestuia pot interveni diferite evenimente legislative, cum sunt: modificarea, completarea, abrogarea, republicarea, suspendarea sau altele asemenea.

Articolul 59 - (1) Modificarea unui act normativ constă în schimbarea expresă a textului unora sau mai multor articole ori alineate ale acestuia şi în redarea lor într-o nouă formulare.

 (3) (…) Modificarea trebuie să cuprindă în întregime textul vizat, cuprins în articol, alineat sau în elementul marcat al unei enumerări.”
Faţă de conţinutul proiectului, prin raportare prevederile legale invocate, considerăm că sunt întrunite condițiile pentru ca proiectul inițat să poată fi votat de către Consiliul Local al comunei Cornetu, județul Ilfov.

� În temeiul prevederilor art. 136, alin. (3), lit. a) din Codul Administrativ, cu modificările şi completările ulterioare.

